|  |
| --- |
| UKMERGĖS RAJONO savivaldybėsTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS TARYBOS 2018 M. GRUODŽIO 19 D. SPRENDIMO NR. 7-299** **„DĖL** **MOKINIŲ NEMOKAMO MAITINIMO UKMERGĖS RAJONO SAVIVALDYBĖS UGDYMO ĮSTAIGOSE TVARKOS APRAŠO IR PARAMOS MOKINIO REIKMENIMS ĮSIGYTI TVARKOS APRAŠO PATVIRTINIMO“ PAKEITIMO** |
|  |
| 2021 m. gegužės d. Nr.  Ukmergė |

Vadovaudamasi Lietuvos Respublikos vietos savivaldos įstatymo 7 straipsnio 8 punktu ir 18 straipsnio 1 dalimi, Lietuvos Respublikos socialinės paramos mokiniams įstatymo 1, 5, 10, 11, 12, 13 ir 15 straipsniais, Ukmergės rajono savivaldybės taryba nusprendžia:

1. Pakeisti Mokinių nemokamo maitinimo Ukmergės rajono savivaldybės ugdymo įstaigose tvarkos aprašą, patvirtintą Ukmergės rajono savivaldybės tarybos 2018 m. gruodžio 19 d. sprendimu Nr. 7-299 „Dėl Mokinių nemokamo maitinimo Ukmergės rajono savivaldybės ugdymo įstaigose tvarkos aprašo ir Paramos mokinio reikmenims įsigyti tvarkos aprašo patvirtinimo“:

1.1. Pakeisti 3.1 papunktį ir jį išdėstyti taip:

„3.1. vyresniems kaip 21 metų mokiniams, kurie mokosi pagal suaugusiųjų ugdymo programas;“.

1.2. Papildyti 12.3 papunkčiu:

„12.3. Mokiniai, kurie mokosi ugdymo įstaigose pagal pradinio ugdymo programą antroje klasėje, turi teisę į nemokamus pietus, nevertinant šeimos gaunamų pajamų.“

1.3. Pakeisti 27 punktą ir jį išdėstyti taip:

„27. Nemokamas maitinimas skiriamas nuo mokslo metų pradžios iki mokslo metų ugdymo proceso pabaigos, IV gimnazijos klasės mokiniams – nuo mokslo metų pradžios iki brandos egzaminų pabaigos. Pateikus prašymą mokslo metais – nuo informacijos apie priimtą sprendimą gavimo mokykloje kitos dienos iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos.“

1.4. Papildyti 27.1 papunkčiu:

„27.1. Nemokamas maitinimas skiriamas vasaros atostogų metu mokyklose organizuojamose dieninėse vasaros poilsio stovyklose, jei paskutinį mokslo metų ugdymo proceso mėnesį mokinys turėjo teisę gauti nemokamą maitinimą, be atskiro prašymo nuo mokyklos organizuojamos vasaros poilsio stovyklos pradžios.“

1.5. Papildyti 27.2 papunkčiu:

„27.2. Mokiniams, kurie mokosi pagal suaugusiųjų ugdymo programą, per laikotarpį, kuriam jiems paskirtas nemokamas maitinimas, sukanka 21 metai, nemokamas maitinimas teikiamas iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos.“

1.6. Papildyti 31.5 papunkčiu:

„31.5. be atskiro pareiškėjo prašymo nemokami pietūs skiriami mokiniams, kurie mokosi ugdymo įstaigose pagal priešmokyklinio ugdymo programą ar pagal pradinio ugdymo programą pirmoje ir antroje klasėje;“.

1.7. Papildyti 31.6 papunkčiu:

„31.6. nemokami pietūs neskiriami 12.2 ir 12.3 papunkčiuose nurodytiems mokiniams, jeigu pareiškėjas informuoja (tiesiogiai, paštu arba elektroninėmis ryšio priemonėmis) ugdymo įstaigą, kurioje mokinys mokosi, administraciją apie nemokamų pietų atsisakymą, nurodant mokinio vardą, pavardę, asmens kodą arba gimimo datą, patvirtinant, kad atsisako šios paramos.“

1.8. Papildyti 31.7 papunkčiu:

„31.7. nemokami pietūs skiriami 12.2 ir 12.3 papunkčiuose nurodytiems mokiniams, jei pareiškėjas, atsiradus paramos poreikiui, kreipiasi (tiesiogiai, paštu arba elektroninėmis ryšio priemonėmis) į ugdymą įstaigą, kurioje mokinys mokosi, administraciją dėl šios paramos skyrimo, nurodant mokinio vardą, pavardę, asmens kodą arba gimimo datą ir datą, nuo kada parama turi būti skiriama;“.

1.9. Papildyti 31.8 papunkčiu:

„31.8. sąrašus dėl nemokamų pietų skyrimo 12.2 ir 12.3 papunkčiuose nurodytiems mokiniams, sudaro, patvirtina ir pateikia (tiesiogiai, paštu arba elektroninėmis ryšio priemonėmis, pasirašytą saugiu elektroniniu parašu) Savivaldybės SPIS administratoriui, ugdymo įstaiga, kuriose mokosi mokiniai, ne vėliau kaip iki kiekvienų kalendorinių metų rugpjūčio 20 dienos.“

1.10. Pakeisti 35 punktą ir jį išdėstyti taip:

„35. Jei kreipimosi dėl nemokamo maitinimo mokiniams metu šeima gauna piniginę socialinę paramą Įstatymą, pareiškėjas pateikia savivaldybės administracijos Socialinės paramos skyriui ar seniūnijai, pagal gyvenamąją vietą, laisvos formos prašymą nemokamam maitinimui gauti, nurodant šiuos duomenis: mokinio vardą, pavardę, asmens kodą arba gimimo datą, faktinę gyvenamąją vietą, mokyklos pavadinimą ir klasę, kurioje mokinys mokosi.“

1.11. Pakeisti 38 punktą ir jį išdėstyti taip:

„38. Prašymas gali būti pateiktas tiesiogiai, paštu, elektroniniu būdu per Socialinės paramos šeimai informacinę sistemą (SPIS svetainėje [www.spis.lt](http://www.spis.lt)) arba per atstovą. Jeigu prašymas pateikiamas per atstovą, nurodama šie atstovo duomenys: vardas, pavardė, asmens kodas arba gimimo data ir faktinės gyvenamosios vietos adresas.“

1.12. Papildyti 39.1 papunkčiu:

„39.1. Ugdymo įstaigos užtikrina nemokamų pietų teikimą mokiniams ne vyresniems kaip 21 metų, kurie mokosi pagal suaugusiųjų ugdymo programas.“

1.13. Pakeisti 44 punktą ir jį išdėstyti taip:

„44. Mokiniui pakeitus mokyklą, ankstesnės ugdymo įstaigos administracija naujos ugdymo įstaigos administracijai ne vėliau kaip kitą dieną po ugdymo įstaigos pakeitimo dienos pateikia ( tiesiogiai, paštu arba elektroninėmis ryšio priemonėmis, pasirašytą saugiu elektroniniu parašu) laisvos formos pažymą apie mokinio teisę gauti nemokamą maitinimą ir informuoja savivaldybės administracijos Socialinės paramos skyrių apie tai, kad mokinys pakeitė ugdymo įstaigą (informuojant nurodomas mokinio vardas, pavardė, asmens kodas arba gimimo data, naujos ugdymo įstaigos pavadinimas ir data, nuo kurios mokinys pakeitė ugdymo įstaigą. Mokiniui nemokamas maitinimas naujoje ugdymo įstaigoje pradedamas teikti nuo kitos darbo dienos po to, kai sprendimas buvo gautas ugdymo įstaigoje.“

2. Pakeisti Paramos mokinio reikmenims įsigyti tvarkos aprašą, patvirtintą Ukmergės rajono savivaldybės tarybos 2018 m. gruodžio 19 d. sprendimu Nr. 7-299 „Dėl Mokinių nemokamo maitinimo Ukmergės rajono savivaldybės ugdymo įstaigose tvarkos aprašo ir Paramos mokinio reikmenims įsigyti tvarkos aprašo patvirtinimo“:

2.1. Pakeisti 3.1 papunktį ir jį išdėstyti taip:

„3.1. vyresniems kaip 21 metų mokiniams, kurie mokosi pagal suaugusiųjų ugdymo programas;“.

2.2. Pakeisti 25 punktą ir jį išdėstyti taip:

„25. Jei kreipimosi dėl paramos mokinio reikmenims įsigyti metu šeima gauna piniginę socialinę paramą pagal Įstatymą, pareiškėjas pateikia savivaldybės administracijos Socialinės paramos skyriui ar seniūnijai, pagal gyvenamąją vietą, laisvos formos prašymą dėl paramos mokinio reikmenims įsigyti skyrimo, nurodant šiuos duomenis: mokinio vardą, pavardę, asmens kodą arba gimimo datą, faktinės gyvenamosios vietos adresą, mokyklos pavadinimą, ir klasę, kurioje mokinys mokosi, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį.“

2.3. Pakeisti 26 punktą ir jį išdėstyti taip:

„26. Kad mokinys gautų paramą mokinio reikmenims įsigyti prasidedant mokslo metams, pareiškėjas kreipiasi nuo liepos 1 dienos, bet ne vėliau kaip iki kalendorinių metų spalio 5 dienos.“

2.4. Pakeisti 28 punktą ir jį išdėstyti taip:

„28. Prašymas gali būti pateiktas tiesiogiai, paštu, elektroniniu būdu per socialinės paramos šeimai informacinę sistemą (SPIS svetainėje [www.spis.lt](http://www.spis.lt)) arba per atstovą. Jeigu prašymas teikiamas per atstovą, nurodomi šie atstovo duomenys: vardas, pavardė, asmens kodas arba gimimo data ir faktinės gyvenamosios vietos adresas.“

3. Nustatyti, kad šis sprendimas įsigalioja 2021 m. liepos 1 d.

Savivaldybės meras

Projektą parengė:

Socialinės paramos skyriaus vedėja Asta Leonavičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

# UKMERGĖS RAJONO savivaldybės

# administracija

**UKMERGĖS RAJONO SAVIVALDYBĖS TARYBOS SPRENDIMO PROJEKTUI**

**„DĖL UKMERGĖS RAJONO SAVIVALDYBĖS TARYBOS 2018 M. GRUODŽIO 19 D. SPRENDIMO NR. 7-299 „DĖL MOKINIŲ NEMOKAMO MAITINIMO UKMERGĖS RAJONO SAVIVALDYBĖS UGDYMO ĮSTAIGOSE TVARKOS APRAŠO IR PARAMOS MOKINIO REIKMENIMS ĮSIGYTI TVARKOS APRAŠO PATVIRTINIMO“ PAKEITIMO**

**AIŠKINAMASIS RAŠTAS**

2021 m. gegužės d.

Ukmergė

**1. Sprendimo projekto rengimo pagrindas:** Lietuvos Respublikos Seimo 2020-12-23 dieną priimtas Lietuvos Respublikos Socialinės paramos mokiniams įstatymo Nr. X-686 1, 5,10,11,12,13 ir 15 straipsnių pakeitimo įstatymas.

**2. Sprendimo projekto tikslas ir esmė:** Sprendimo projekto tikslas – siekti ir toliau mažinti socialinę atskirtį ir mokinių diferenciaciją kuo ankstesniame amžiuje ugdyti sveikatai palankias mitybos kompetencijas, suteikiančias gebėjimus pasirinkti sveikatai palankius maisto produktus, bei paremti šeimas, auginančias jauniausio mokyklinio amžiaus vaikus, tokiu būdu siekiant sušvelninti dėl koronaviruso (COVID-19) pandemijos kilusias socialines pasekmes.

**3. Šiuo metu galiojančios ir teikiamu projektu siūlomos naujos nuostatos (esant galimybei** – **lyginamasis variantas).** Šiame sprendimo projekte numatoma, kad nuo 2021 m. rugsėjo 1 dienos nemokami pietūs visose ugdymo įstaigose skiriami mokiniams, kurie mokosi pagal priešmokyklinio ugdymo programą (priešmokyklinukams) ir pagal pradinio ugdymo programą pirmoje klasėje (pirmokams) ir antroje klasėje (antrokams), nevertinant šeimos gaunamų pajamų.

Sprendimo projekte numatytas teisinis pagrindas mažinti administracinę naštą (t. y. atsisakoma teikti prašymą mokinių tėvams dėl nemokamų pietų, kurių vaikai mokysis pagal priešmokyklinio ugdymo programą ir pagal pradinio ugdymo programą pirmoje ir antroje klasėje. Sąrašus priešmokyklinukų, pirmokų ir antrokų pateiks ugdymo įstaigos Savivaldybės SPIS administratoriui.

Sprendimo projekte patikslintos vienodos sąlygos, susijusios su nemokamo maitinimo skyrimo terminu t. y. maitinimas skiriamas nuo mokslo metų pradžios iki ugdymo proceso pabaigos, o IV gimnazijos klasės mokiniams – iki brandos egzaminų sesijos pabaigos

Siekiant sudaryti vienodas sąlygas gauti socialinę paramą mokiniams, bet ne vyresniems kaip 21 metų, išskyrus atvejus kai 21 metai sukanka ugdymo laikotarpiu, besimokantiems pagal suaugusiųjų ugdymo programas, kurie dėl šeiminių aplinkybių (pvz., nepilnametės yra nėštumo ir gimdymo atostogose, nepilnamečiai augina vaikus, ar dėl psichologinių problemų negali mokyklose toliau mokytis su savo bendraamžiais), turi teisę gauti socialinę paramą mokiniams. Ugdymo įstaigos privalo užtikrinti nemokamų pietų teikimą šiems mokiniams. Šiais mokslo metais pagal suaugusiųjų ugdymo programą mokosi 8 mokiniai, du iš jų ne vyresni kaip 21 metų mokiniai.

**4. Sprendimui įgyvendinti reikalingos lėšos ir galimi finansavimo šaltiniai:** Parama mokiniams (nemokamas maitinimas ir mokinio reikmenys) finansuojama iš Lietuvos Respublikos valstybės biudžeto specialios tikslinės dotacijos savivaldybių biudžetui.

**5. Priėmus sprendimą laukiami rezultatai, galimos pasekmės:** Parama mokiniams bus veiksmingesnė, taiklesnė ir socialiai teisinga bei atsiras galimybė ankstesniame amžiuje ugdyti

vaikų sveikatai palankius įgūdžius

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti**): ne

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** vertinimas neatliekamas

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Neigiamų pasekmių nenumatoma.

**9. Sekretoriatas priimtą sprendimą pateikia:** Ukmergės rajono savivaldybės administracijos Finansų skyriui, Švietimo, kultūros ir sporto skyriui, Apskaitos skyriui, Socialinės paramos skyriui, Seniūnijoms (išskyrus miesto seniūniją), ugdymo įstaigoms.

**10. Aiškinamojo rašto priedai:** nėra

Socialinės paramos skyriaus vedėja Asta Leonavičienė